17α. ΑΝΑΚΟΙΝΩΣΙΣ ΥΠΟΥΡΓΕΙΟΥ   ΕΞΩΤΕΡΙΚΩΝ της 23 Απρ./4 Μαΐου 1973 (ΦΕΚ Α΄ 95)  Περί θέσεως εν ισχύϊ της Συμφωνίας Παρισίων 19ης Ιουλ. 1967, δια την καθιέρωσιν τιμολογίων αεροπορικών δρομολογίων. Το Β. Υπουργείον των εξωτερικών ανακοινοί ότι εις τας 31 Μαΐου 1971, κατετέθη, συμφώνως τω άρθρ. 6 της Συμφωνίας, παρά τη εν Μόντρεαλ Οργανώσει της Διεθνούς Πολιτικής Αεροπορίας (I.C.A.O.) το έγγραφον επικυρώσεως υπό της Ελλάδος της εν Παρισίοις υπογραφείσης την 19ην Ιουλ. 1967 Διεθνούς Συμφωνίας περί διαδικασίας καθιερώσεως τιμολογίων επί τακτικών αεροπορικών γραμμών. Η ανωτέρω Συμφωνία κυρωθείσα παρ’ ημίν δια του Ν.Δ. 834 της 6ης Φεβρ. 1971 (ΦΕΚ Α΄ 41/24 Φεβρ. 1971) ετέθη εν ισχύϊ διεθνώς μεν συμφώνως τη παρ. 1 του άρθρ. 7 ταύτης την 30ην Μαΐου 1968, έναντι δε της Χώρας ημών συμφώνως τη παρ. 2 του άρθρ. 7 ταύτης, την τριακοστήν ημέραν από της καταθέσεως του οργάνου επικυρώσεως, ήτοι την 30ην Ιουν. 1971.   